ບັນດາຜູ້ນຳໂລກບໍ່ເຊື່ອວ່າກອງປະຊຸມວ່າດ້ວຍສະພາວະໂລກຮ້ອນຈະບັນລຸຂໍ້ຕົກລົງກັນໄດ້
ຂ່າວອື່ນໆ: ຫົວໜ້າກຸ່ມຄ້າຢາເສບຕິດທີ່ເມັກຊິໂກເສັຍຊີວິດແລ້ວ; ຈີນ ແລະເກົາຫລີໃຕ້ຈະແກ້ໄຂບັນຫານີວເຄລັຍເກົາຫລີເໜືອ; ຝ່າຍຄ້ານໃນປາກີສຖານຮຽກຮ້ອງໃ
:ການພົບປະສົນທະນາກັນວ່າດ້ວຍສະພາວະ ໂລກຮ້ອນທ່ີນະຄອນ Copenhagen ປະເທດເດັນມາກ ຍັງຕົກຢູ່ໃນສະພາບບໍ່ໄປບໍ່ມາ ຊຶ່ງບັນດາເຈົ້າໜ້າທີ່ີຂັ້ນສູງກຳລັງໝົດຄວາມເຊື່ອຖື ທ່ີວ່າການເຈຣະຈາກັນ ຈະບັນລຸຜົນທ່ີມີຄວາມໝາຍໃດໆໃນຂັ້ນສຸດທ້າຍ ກ່ອນເດີນທາງໄປຮ່ວມກອງປະຊຸມສຸດຍອດ ທ່ານນາງ Angela Merkel ນາຍົກຣັຖມຸນຕີເຢຣະມັນ ກ່າວທ່ີກຸງ Berlin ວ່າ ຂ່າວທ່ີໄດ້ຮັບມາຈາກການພົບປະເຈຣະຈາກັນນັ້ນບໍ້ດີປານໃດ ທ່ານນາງຍັງໄດ້ ຕຳໜິຕິຕຽນສະຫະຣັດເຊັ່ນກັນ ໂດຍກ່າວວ່າ ຂໍ້ສະເໜີຂອງສະຫະຣັດ ທີ່ຈະຕັດການສົ່ງແກສເຮືອນແກ້ວຂຶ້ນສູ່ອາກາດຂອງຕົນລົງພຽງແຕ່ 4 ເປີເຊັນນັ້ນບໍ່ໄດ້ເປັນທ່ີພຽງພໍ ບັນດາເຈົ້າໜ້າທ່ີອື່ນໆໃນກອງປະຊຸມໄດ້ສະແດງ ຄວາມເປັນຫ່ວງອອກມາວ່າ ເຂົາເຈົ້າຈະບໍ່ສາມາດແກ້ໄຂແລະບັນລຸສົນທິສັນຍາວ່າດ້ວຍສະພາວະໂລກຮ້ອນນີ້ໄດ້ກ່ອນປະທານາທິບໍດີບາຣັກໂອບາມາ ແລະບັນດາຜູ້ນຳຫລາຍກວ່າ 100 ປະເທດ ຈາກທົ່ວໂລກເດີນ ທາງໄປຮອດເພື່ອມາຮ່ວມກອງປະຊຸມບັ້ນສຸດທ້າຍທ່ີຈະຍຸດຕິລົງໃນວັນສຸກມື້ອື່ນນີ້ ບັນດາຣັຖມຸນຕີປ້ອງກັນສິ່ງ ແວດລ້ອມ ຍັງຕົກຢູ່ໃນສະພາບທ່ີມີຄວາມເຫັນແຕກຕ່າງກັນຫລາຍໃນວັນພະຫັດມື້ນີ້ ກ່ຽວກັບວ່າຈະເຮັດແນວໃດຈື່ງຈະຈຳກັດການສົ່ງແກສເຮືອນແກ້ວຂຶ້ນສູ່ອາກkດໄດ້ ແລະພິສູດໄດ້ວ່າ ແຕ່ລະປະເທດ ປະຕິບັດພາກສ່ວນຂອງຕົນນັ້ນ ນຶ່ງໃນບັນດາຫົວໜ້າກຸ່ມຄ້າຢາເສບຕິດທ່ີລັຖບານເມັກຊິໂກຕ້ອງການໂຕເປັນທ່ີສຸດ ໄດ້ຖືກຍິງຕາຍແລ້ວ ບັນດາເຈົ້າໜ່າທ່ີກອງທັບເຮືອເມັກຊິ ໂກກ່າວໃນວັນພຸດວານນີ້ວ່າ ນາຍ Arturo Beltran Leyva ຫົວໜ້າ ກຸ່ມນຶ່ງໃນບັນດາກຸ່ມອາຊຍາກອນຄ້າຢາເສບຕິດທີ່ີມີອິດທິພົນຫລາຍທ່ີ ສຸດນັ້ນ ໄດ້ຖືກກຳລັງຮັກສາຄວາມປອດໄພຂ້າຕາຍໃນການຍິງຕໍ່ສູ້ກັນໃນຄຸ້ມບ້ານຄົນຮັ່ງມີແຫ່ງນຶ່ງໃນເມືອງ Cuernavaca ຢ່າງນ້ອຍມີສະມາຊິກຂອງ ກຸ່ມແກ໊ງດັ່ງກ່າວອີກ 3 ຄົນໄດ້ເສັຍຊີວິດໃນການປະທະກັນຄັ້ງນີ້ ໃນຂະນະດຽວທີ່ສະມາຊິກຄົນທີ 4 ຂ້າໂຕເອງຕາຍ ການເສັຍຊີວິດຂອງນາຍ Beltran Leyva ເປັນໄຊຊະນະ ອັນນຶ່ງຂອງການປະຕິບັດງານປາບປາມກຸ່ມຄ້າຢາເສບຕິດຂອງປະທານາທິບໍດີ Felipe Calderon ໃນຂະນະທ່ີຄວາມຮຸນແຮງທ່ີພົວພັນກັບພວກແກ໊ງ ຄ້າຢາເສບຕິດ ນັບມື້ເພ່ີມທະວີຂຶ້ນຢ່າງໄວນັ້ນ ເຖິງແມ່ນໄດ້ມີການ ເອົາທະຫານອອກປະຕິບັດງານ ຈຳນວນເກືອບ 50 ພັນຄົນເພື່ອປາບ ກຸ່ມຄ້າຢາເສບຕິດທ່ີຜິດກົດໝາຍ ນັບແຕ່ທ່ານຂຶ້ນດຳຣົງຕຳແໜ່ງໃນປີ2006 ເປັນຕົ້ນມາກໍຕາມ ແຕ່ປະຊາຊົນຈຳນວນຫລາຍກວ່າ 14 ພັນຄົນ ໄດ້ເສັຍຊີວິດໄປ ໃນເຫດການທ່ີພົວພັນກັບຄວາມຮຸນແຮງດ້ານຢາ ເສບຕິດນັ້ນ ນາຍ Beltran Leyva ໄດ້ເປັນຫົວໜ້າກຸ່ມຄ້າຢາເສບຕິດ Beltran Leyva ຮ່ວມກັບນ້ອງອ້າ ອີກ 4 ຄົນ ຜູ້ກ່ຽວເປັນບຸກຄົນທ່ີທາງການຂອງສະຫະຣັດແລະເມັກຊິໂກຕ້ອງຕໂຕເປັນທ່ີສຸດເພື່ອມາດຳເນີນຄະດີໃນສານ ຈີນແລະເກົາຫລີໃຕ້ໃຫ້ຄຳໝັ້ນສັນຍາທ່ີຈະເພີ່ມຄວາມພະຍາ ຍາມຂອງ ພວກຕົນເພື່ອແກ້ບັນຫາການປະເຊີນໜ້າກັນ ກ່ຽວກັບໂຄງການນີວເຄລັຍຂອງເກົາຫລີເໜືອ ສອງປະເທດເພື່ອນບ້ານໃນເອເຊັຍທີ່ວ່ານີ້ ໄດ້ໃຫ້ຄຳປະຕິຍານດັ່ງກ່າວໃນວັນພະຫັດມື້ນີ້ ຫລັງຈາກປະທານາທິບໍດີ Lee Myung-bak ແຫ່ງເກົາຫລີໃຕ້ ທຳການໂອ້ລົມສົນທະນາກັນກັບທ່ານ Xi Jinping ຮອງປະທານປະເທດຈີນທ່ີກຸງໂຊນ ໃນຖະແຫລງການສະບັບນຶ່ງທ່ີຫ້ອງການຂອງທ່ານຫລີ ນຳອອກເປີດເຜີຍນັ້ນ ປະທາ ນາທິບໍດີເກົາຫລີໃຕ້ກ່າວວ່າ ທ່ານຫວັງວ່າຣັຖບານກຸງປັກກິງຈະຫລິ້ນບົດບາດຫລາຍຂຶ້ນໃນປີ2010 ໃນການເກັ້ຍກ່ອມໃຫ້ເກົາຫລີເໜືອປະຖິ້ມໂຄງການຜລິດອາວຸດນີວເຄລັຍຂອງຕົນນັ້ນ ຈີນເປັນພັນທະມິດແລະພາຄີການຄ້າທ່ີໃຫຍ່ທ່ີສຸດຂອງກຸງພຽງຢ້າງ ທ່ານ Xi ຮຽກຮ້ອງເກົາຫລີໃຕ້ ໃຫ້ປັບປຸງສາຍພົວພັນໃຫ້ດີຂຶ້ນກັບ ເພ່ືອນບ້ານທາງທິດເໜືອ ກໍຄືຄອມມີວນິດເກົາຫລີເໜືອນັ້ນ ໃນຖານະເປັນຊ່ອງທາງນຶ່ງໃນການປັບປຸງສະ ຖານະການດ້ານຄວາມປອດໄພໃນແຫລມເກົາຫລີ ໃຫ້ດີຂຶ້ນ ໃນຂະນະດຽວກັນ ທູດພິເສດຂອງສະຫະຣັດວ່າ ດ້ວຍກິດຈະການເກົາ ຫລີເໜືອ ກ່າວວ່າ ກາາງໄວໆມານີ້ ນໂອ້ລົມສົນທະນາໃດໆ ໃນອະນາຄົດກັບກຸງ ພຽງຢ້າງ ຈະຕ້ອງແມ່ນກ່ຽວກັບໂຄງການຫລອມທາດຢູເຣນຽມໄໝ່ທ່ີເກົາຫລີເໜືອຫາເປີດເຜີຍໃຫ້ຮູ້ໃນຫວ່າງໄວໆມານີ້ ບັນດາກຸ່ມຝ່າຍຄ້ານປາກີສຖານ ພາກັນຮຽກຮ້ອງໃຫ້ປະທານາທິບໍດີ Asif Ali Zardari ລາອອກຈາກຕຳແໜ່ງຫລັງຈາກສານສູງສຸດໄດ້ລົບ ລ້າງດຳຣັດນິຣະໂທດກັມສະບັບນຶ່ງ ທ່ີປົກປ້ອງທ່ານແລະພວກເຈົ້າໜ້າທ່ີຂັ້ນສູງອື່ນໆ ຈາກການຖືກກ່າວຫາຖານທຳການສໍ້ຣາດບັງຫລວງນັ້ນ ສານສູງສຸດໄດ້ຕັດສິນໃນວັນພຸດວານນີ້ວ່າ ດຳຣັດວ່າດ້ວຍຄວາມປອງ ດອງຊາດ ຊຶ່ງໃຫ້ການນິຣະໂທດກັມແກ່ພວກນັກການເມືອງຂັ້ນອາວຸໂສ ພວດອາດຍາສິດແລະນັກທຸລະກິດປະມານ 8000 ຄົນນັ້ນ ແມ່ນຂັດແຍ່ງກັບກົດໝາຍຣັຖທັມມະນູນ ຄຳຕັດສິນດັ່ງກ່າວໄຂປະຕູໃຫ້ ຮື້ຟື້ນຄະດີສໍ້ຣາດບັງຫລວງແລະຄະດີ ອາຍາທັງໝົດ ຕໍ່ພວກຊ່ອຍວຽກທ່ີໃກ້ຊິດຂອງປະທານາທິບໍດີ ແລະພວກພັນທະມິດດ້ານການເມືອງຂອງທ່ານ ຄືນມາໃໝ່ ຊື່ງຄະດີເຫລົ່າ ນັ້ນ ຢູ່ໃນລະຫວ່າງການພິຈາຣະນາຂອງສານ ແຕ່ໄດ້ຖືກໂຈະໄວ້ ທ່ານ Zardari ໄດ້ຮັບສິດຍົກເວັ້ນພິເສດຈາກການຖືກດຳເນີນຄະດີ ໃນຂະນະທ່ີທ່ານກຳລັງດຳຣົງຕຳແໜ່ງຢູ່ ແຕ່ພວກຄັດຄ້ານທ່ານມີແຜນ ການທີ່ຈະທ້າທາຍຕໍ່ສິດທິຂອງທ່ານ ໃນການດຳຣົງຕຳແໜ່ງຕໍ່ໄປນັ້ນ ບັນດາສະມາຊິກຂອງພັກສັນນິບາດມຸສລິມປາກີສຖານ Nawaz ພັກຝ່າຍຄ້ານ ໄດ້ຮຽກຮ້ອງໃຫ້ທ່ານ Zardari ລາອອກຈາກຕຳແໜ່ງຍ້ອນເຫດຜົນດ້ານສິນລະທັມ ປະທານາທິບໍດີຄົນກ່ອນ ທ່ານ Pervez Musharraf ໄດ້ສະເໜີໃຫ້ການນິຣະໂທດກັມດັ່ງກ່າວ ໃນດຳຣັດວ່າດ້ວຍຄວາມປອງດອງຊາດສະບັບປີ 2007 ບັນດາເຈົ້າໜ້າທ່ີເຢມັນກ່າວວ່າ ກຳລັງຮັກສາຄວາມປອດໄພຂອງຕົນໄດ້ສັງຫານພວກນັກຕໍ່ສູ້ຫົວຮຸນແຮງ ອາລກາອິດາ 34 ຄົນແລະຈັບກຸມ ຕື່ມອີກ 17 ຄົນ ໃນການບຸກເຂົ້າກວດຄົ້ນຕິດຕໍ່ກັນມາຫລາຍຄັ້ງ ທ່ີແນ ເປົ້າໝາຍໃສ່ພວກກໍ່ການຮ້າຍກຸ່ມນີ້ ບັນດາເຈົ້າໜ້າທ່ີປ້ອງກັນປະເທດ Yemen ກ່າວໃນວັນພະຫັດມື້ນີ້ວ່າ ການປະຕິບັດງານດັ່ງກ່າວມີຂຶ້ນຢູ່ໃກ້ໆກັບນະຄອນຫລວງ Sanaa ແລະໃນພາກໃຕ້ຂອງປະເທດ ພຽງເມື່ອເດືອນແລ້ວນີ້ ກຸ່ມ al- Qaida ໄດ້ອ້າງເອົາຄວາມຮັບຜິດຊອບໃນການດັກສະກັດໂຈມຕີບັ້ນ ນຶ່ງທ່ີໄດ້ເຮັດໃຫ້ພວກເຈົ້າໜ້າທ່ີຮັກສາຄວາມປອດໄພ ເສັຍຊີວິດໄປຢ່າງນ້ອຍ 5 ຄົນໃນແຂວງ Hadramout ຂອງ Yemen ໃນຕົ້ນປີນີ້ ເຈົ້າໜ້າທ່ີອະລຸໂສຝ່າຍຕໍ່ຕ້ານການກໍ່ການ ຮ້າຍຂອງສະຫະ ຣັດທ່ານນຶ່ງໄດ້ເຕືອນວ່າ Yemen ກຳລັງໂຜ່ໂຕຂຶ້ນມາເປັນ ອັນທີ່ອາດຈະກາຍເປັນຖານທີ່ໝັ້ນແຫ່ງໃໝ່ໃນຂົງເຂດນັ້ນຂອງຕາໜ່າງພວກ ກໍ່ການຮ້າຍ ອານກາອິດາ ກໍໄດ້